**LĒMUMS**

Liepājā

|  |  |  |
| --- | --- | --- |
| 2022.gada 16.jūnijā |  Nr.245/10(prot. Nr.10, 24.§) |  |

Par zemesgabala Dorupes ielā 51, blakus

nekustamajam īpašumam Caunu ielā 38A,

nomas līguma pārjaunošanu

Liepājas pilsētas pašvaldība 2013.gada 10.jūlijā zemesgabalu Dorupes ielā 51, Liepājā, iznomāja [..] nekustamā īpašuma Caunu ielā 38A apsaimniekošanai un uzturēšanai. [..] sev piederošo nekustamo īpašumu Caunu ielā 38A ir uzdāvinājis dēlam – [..]. Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 29.1. un 30.1.apakšpunktu, 137.punktu, Civillikuma 1868.pantu, izskatot [..] 2022.gada 9.maija iesniegumu, [..] 2022.gada 9.maija iesniegumu, zemes nomas līgumu, kas 2013.gada 10.jūlijā noslēgts starp Liepājas pilsētas pašvaldību un [..], Liepājas valstspilsētas pašvaldības Nekustamo īpašumu jautājumu konsultatīvās komisijas 2022.gada 23.maija priekšlikumu (sēdes protokols Nr.10) un Liepājas valstspilsētas pašvaldības domes pastāvīgās Pilsētas attīstības komitejas 2022.gada 9.jūnija lēmumu (sēdes protokols Nr.6), Liepājas valstspilsētas pašvaldības dome **nolemj:**

1. Pārjaunot zemes nomas līgumu, kas 2013.gada 10.jūlijā noslēgts starp Liepājas pilsētas pašvaldību un [..] par zemesgabala Dorupes ielā 51, Liepājā (kadastra Nr.1700 037 0250), blakus nekustamajam īpašumam Caunu ielā 38A, 290 kv.m platībā (pielikumā) iznomāšanu nekustamā īpašuma Caunu ielā 38A apsaimniekošanai un uzturēšanai uz laiku līdz 2025.gada 9.jūlijam, ar [..], nemainot līguma būtiskus nosacījumus.

2. Uzdot Liepājas pilsētas pašvaldības iestādei "Nekustamā īpašuma pārvalde" viena mēneša laikā no lēmuma pieņemšanas dienas sagatavot zemes nomas pārjaunojuma līgumu par zemesgabala Dorupes ielā 51 (kadastra Nr.1700 037 0250) nomu.

3. Gadījumā, ja [..] vainas dēļ zemes nomas pārjaunojuma līgums par lēmuma 1.punktā minētā zemesgabala nomu netiek noslēgts viena mēneša laikā no lēmuma pieņemšanas dienas, lēmums zaudē spēku un zemesgabals atbrīvojams.

4. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas pārjaunojuma līgumu, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieki vienpusēji atkāpjas no līguma.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma 2.punkta izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |